Den reglementsmessige tid for formiddagsmøtet er forlengst omme, men siden det er grunn til å tro at Lagtingets møte vil ha kort varighet, vil presidenten foreslå at Lagtinget likevel behandler sakene på dagens kart. – Det anses bifalt.
: Jeg vil henvise til diskusjonen i Odelstinget om denne viktige saken, der saksordfører Jan Simonsen på en utmerket måte redegjorde for det synet som Fremskrittspartiet og Høyre hadde i denne saken. Jeg skal ikke ta opp en ny debatt om det, men vil bare understreke på vegne av Fremskrittspartiet og Høyre at vi mener det er av avgjørende betydning når det gjelder det viktige arbeidet som overvåkingspolitiet driver med hensyn til bekjempelse av spionvirksomhet og det som kan være en fare for rikets sikkerhet, at overvåkingspolitiet har de mulighetene som skal til for at dette arbeidet kan drives på en best mulig måte, og at vi også kan redde menneskeliv. Derfor vil jeg fremme følgende forslag på vegne av Fremskrittspartiet og Høyre: «Odelstingets vedtak bifalles ikke.Lagtingets anmerkning:Det henstilles til Odelstinget å henlegge lovforslaget.»
Vidar Kleppe har på vegne av Fremskrittspartiet og Høyre fremsatt det forslag han selv refererte. Flere har ikke bedt om ordet.
Lovbeslutningen blir som bifalt av Lagtinget i overensstemmelse med Grunnloven å oversende Kongen.
Fremskrittspartiet er fornøyd med dagens regelverk når det gjelder erverv av statsborgerskap for barn med norsk far. Vi kan ikke se at det regelverket vi har på dette området i dag, ikke fungerer, og at det er nødvendig med endringer. Derfor vil jeg på vegne av Fremskrittspartiet ta opp følgende forslag: «Odelstingets vedtak bifalles ikke.Lagtingets anmerkning:Romertall I: Ny § 2 a antas å burde utgå.»
Vidar Kleppe har på vegne av Fremskrittspartiet fremsatt det forslaget han selv refererte. Flere har ikke bedt om ordet.
Lovbeslutningen blir som bifalt av Lagtinget i overensstemmelse med Grunnloven å oversende Kongen.
Ingen har bedt om ordet. Lovbeslutningen blir som bifalt av Lagtinget i overensstemmelse med Grunnloven å oversende Kongen.
: Jeg vil henvise til den omfattende debatten om denne saken i Odelstinget, der Fremskrittspartiet hadde en rekke avvikende syn i forhold til flertallet. Jeg ser ingen grunn til å starte en ny debatt om dette, men på vegne av Fremskrittspartiet og Høyre vil jeg i hvert fall fremsette det forslaget vi hadde oppe når det gjelder § 6 første ledd. Det går på hovedelementene i deltakerloven. Forslaget lyder: «Odelstingets vedtak bifalles ikke.Lagtingets anmerkning:§ 6 første ledd antas å burde utgå.»
Vidar Kleppe har på vegne av Fremskrittspartiet og Høyre fremsatt det forslaget han selv refererte. Flere har ikke bedt om ordet.
Lovbeslutningen blir som bifalt av Lagtinget i overensstemmelse med Grunnloven å oversende Kongen.